Jenson Button

Džensonas Batonas (; g. 1980 m. sausio 19 d. Frome, Anglija, Jungtinė Karalystė) – britų lenktynininkas, šiuo metu McLaren-Honda atsarginis lenktynininkas. 2009 m. jis su Brawn GP komanda iškovojo Formulės 1 čempiono titulą. 2016 m. rugsėjį Buttonas paskelbė, kad 2017 m. Formulės 1 sezone savo vietą „McLaren“ komandoje užleis Stoffel Vandoorne, tačiau liks komandos ambasadoriumi ir atsarginiu lenktynininku iki 2018 m. sezono.

Buttonas lenktyniauti kartingais pradėjo būdamas aštuonerių ir sulaukė ankstyvos sėkmės. Po kartingų jis perėjo į automobilių lenktynes Britanijos „Formula Ford“ ir „Formula 3“ čempionatuose. Pirmame savo Formulės 1 sezone 2000 m. jis atstovavo Williams komandai. Sekančiais metais Buttonas perėjo į Benetton komandą, kuri 2002 m. tapo Renault, ir 2003 m. sezonui perėjo į BAR komandą. 2004  m. sezoną jis baigė trečioje pasaulio lenktynininkų čempionato vietoje, kur jį lenkė tik du Ferrari lenktynininkai. 2006 m. sezone BAR buvo pervadinta į Honda ir Vengrijoje Buttonas, po 113 lenktynių, laimėjo savo pirmajį Grand Prix.

Po to kai 2008 m. gruodį Honda pasitraukė iš sporto, Buttonas liko be komandos 2009 m. sezonui, kol komandą 2009 m. vasarį išpirko Rossas Brawnas ir Buttonui teko naujas labai konkurencingas Brawn GP automobilis su Mercedes varikliu. Jis laimėjo rekordines šešias iš septynių pirmų 2009 m. sezono lenktynių ir Brazilijos Grand Prix užsitikrino lenktynininkų čempiono titulą. Buttono sėkmė padėjo Brawn GP komandai iškovoti konstruktorių čempionės titulą. 

2010 m. sezonui jis persikėlė į McLaren komandą, kur jo komandos draugu tapo britas, buvęs pasaulio čempionas Lewisas Hamiltonas. Pirmąjį sezoną McLaren komandoje Buttonas baigė penktas, o 2011 m. antroje čempionato vietoje. 2012 m. sezono Belgijos Grand Prix jis pelnė pirmąją pole poziciją su McLaren komanda. Iš pradėtų 305 lenktynių Buttonas laimėjo 15 ir 50 kartų lipo ant podiumo.

Karjera 
Sulaukęs 8 metų Jensonas Buttonas pradėjo treniruotis kartingais, kur pasiekė puikių rezultatų. 1991 m. laimėjo Britanijos kartingų čempiono titulą jaunių grupėje, iškovodamas pergales visuose 34-iuose etapuose. 1997 tapo jauniausiu lenktynininku Europos autosporto serijoje Super A, po metų tapo Formulė Ford Britanijos čempionu. 1999 dalyvavo Didžiosios Britanijos Formulės 3 čempionate, kur laimėjo dvejas lenktynes ir pagal surinktus taškus iškovojo trečiąją vietą pilotų įskaitoje.

Formulės 1 karjera 

Formulės 1 karjerą pradėjo Williams komandoje 2000 metais. Tuo metu buvo vienas jauniausių pilotų per visą šio sporto istoriją. 2001 metais perėjo į Benetton ekipą, o 2002-aisiais šiai pakeitus pavadinimą i Renault, atstovavo komandai kartu su italu Jarno Trulliu. 2003 metais jam nebeliko vietos Renault komandoje, tad Jensonas perėjo į BAR ekipą. 2004 m. BAR parengė konkurencingą bolidą ir Jensonas galutinėje įskaitoje užėmė 3-iąją vietą, atsilikęs tik nuo tais metais nenugalimų Ferrari pilotų. 2006 metais BAR ekipa buvo pervadinta į Honda. Sezonas prasidėjo neįspūdingai, bet Jensonas galų gale šventė pirmąją pergalę Hungaroringo trasoje, lenktynėms vykstant permainingu oru. Šis sezonas su Honda buvo geriausias šios ekipos istorijoje. Britas 23 kartus pabuvęs ant podiumo, kelis kartus finišavęs taškų zonoje sezoną baigė 6 vietoje su 56 taškais.

2007 m. sezonas buvo dar prastesnis, taškuose Buttonas finišavo vos tris kartus (geriausia vieta Kinijoje užimta 5). Galutinėje įskaitoje britas liko 15-tas su 6 taškais.

2008 m. buvo patys prasčiausi Honda ekipos istorijoje. Jensonas Buttonas vos vieną kartą finišavo taškuose – Ispanijoje užimdamas 6 vietą. Su 3 taškais britas liko 18-tas galutinėje įskaitoje.

Po 2008 m. sezono Honda ekipa susidūrė su rimtais finansiniais sunkumais ir nutarė pasitraukti iš Formulės 1. Likus mažiau nei mėnesiui iki naujojo sezono pradžios ekipą išgelbėjo buvęs jos vadovas Rossas Brawnas, kuris perpirko ekipą iš japonų ir ją pervadino į Brawn GP. Tad Jensonas Buttonas išsaugojo viltis lenktyniauti Formulėje 1.

2009 m. sezoną Jensonas Buttonas Brawn GP komandoje pradėjo puikiai. Australijos GP kvalifikacijoje užėmė pole poziciją, o lenktynėse pelnė pergalę. Po savaitės vėl iškovojęs Pole poziciją Sepango trasoje, Jensonas iškovojo antrą pergalę iš eilės Malaizijos Grand Prix, kuris buvo sustabdytas dėl smarkaus lietaus. Kinijoje finišavęs trečias, Buttonas nugalėjo Bahreine, Ispanijoje, Monake ir Turkijoje. Priešpaskutiniame etape Brazilijoje, kur užėmė 5 vietą, užsitikrino čempiono titulą.

2009 m. lapkričio 18 d. J.Button pranešė pereinantis į McLaren komandą, su kuria pasirašė kontraktą trejiems metams. Su ja 2010 m. sezone užėmė 5 vietą.

Karjeros statistika

Karjeros suvestinė

Spa 24 Hours rezultatai

Britanijos Formula 3 rezultatai
(legenda) (paryškina – pole pozicija; kursyvu – greičiausias ratas)

Formulės 1 rezultatai 
(legenda) (paryškina – pole pozicija; kursyvu – greičiausias ratas)

† Lenktynininkas nebaigė lenktynių, bet buvo klasifikuotas, nes įveikė daugiau nei 90 % lenktynių distancijos.
‡ Skirta pusė taškų, nes buvo įveikta mažiau nei 75 % lenktynių distancijos.

Nuorodos 

Button
Button